Presuda Općeg suda (šesto vijeće) od 21. prosinca 2021. – Gmina Miasto Gdynia i Port Lotniczy Gdynia Kosakowo/Komisija

(predmet T-263/15 RENV)

„Državne potpore – Infrastruktura zračne luke – Javno financiranje koje su općine Gdynia i Kosakowo dodijelile u korist zračne luke Gdynia-Kosakowo – Odluka kojom se potpora proglašava nespojivom s unutarnjim tržištem i nalaže njezin povrat – Prednost – Načelo privatnog subjekta u tržišnom gospodarstvu – Utjecaj na trgovinu među državama članicama – Narušavanje tržišnog natjecanja – Povrat – Povlačenje odluke – Nepostojanje ponovnog pokretanja formalnog istražnog postupka – Postupovna prava zainteresiranih osoba – Prava obrane – Obveza obrazlaganja”

1. Sudski postupak – Presuda Suda koja veže Opći sud – Pretpostavke – Vraćanje predmeta na ponovno odlučivanje nakon žalbe – Pravna pitanja o kojima je Sud konačno odlučio u okviru žalbe – Pravomoćnost – Doseg (Statut Suda, čl. 53. st. 1. i čl. 61.; Poslovnik Općeg suda, čl. 215.) (t. 26.-28.)

2. Sudski postupak – Akt kojim se pokreće postupak – Formalni zahtjevi – Sažeti prikaz iznesenih razloga – Pravni razlozi koji nisu navedeni u tužbi – Upućivanje na dokaze koji se nalaze u prilozima – Nedopuštenost (Statut Suda, čl. 21.; Poslovnik Općeg suda, čl. 76. t. (d)) (t. 37.)

3. Akti institucija – Povlačenje – Nezakoniti akti – Komisijine odluke u području državnih potpora – Odluka kojom se državna potpora proglašava nespojivom s unutarnjim tržištem – Donošenje nove odluke kojom se državna potpora proglašava djelomično spojivom s unutarnjim tržištem – Dopuštenost – Povreda načela legitimnih očekivanja – Nepostojanje (čl. 108. UFEU-a; Uredba br. 659/1999, čl. 9.) (t. 47., 48.)

4. Akti institucija – Povlačenje – Nezakoniti akti – Komisijine odluke u području državnih potpora – Odluka kojom se državna potpora proglašava nespojivom s unutarnjim tržištem – Donošenje nove odluke kojom se državna potpora proglašava djelomično spojivom s unutarnjim tržištem – Obveza ponovnog pokretanja službenog istražnog postupka – Nepostojanje – Ponovno otvaranje postupka u točki u kojoj je ustanovljena nezakonitost (čl. 108. UFEU-a) (t. 62.)

5. Potpore koje dodjeljuju države – Upravni postupak – Komisijine obveze – Mogućnost korisnika potpora da se pozivaju na prava koja su toliko široka kao i prava obrane kao takva – Nepostojanje – Pravo korisnika potpora da bude uključen u postupak u odgovarajućoj mjeri – Doseg (čl. 108. st. 2. UFEU-a; Povelja Europske unije o temeljnim pravima, čl. 41.) (t. 64., 65., 74., 76., 77.)

6. Potpore koje dodjeljuju države – Komisijino ispitivanje – Odluka o pokretanju službenog istražnog postupka predviđenog u članku 108. stavku 2. UFEU-a – Razvoj Komisijina stajališta po okončanju postupka – Nesklad između odluke o pokretanju i konačne odluke – Dopuštenost – Pretpostavke – Nepostojanje izmjene činjenica ili pravne kvalifikacije činjenica navedenih u odluci o pokretanju postupka (čl. 108. st. 2. UFEU-a) (t. 67.-73.)

7. Potpore koje dodjeljuju države – Komisijino ispitivanje – Upravni postupak – Komisijina obveza da pozove zainteresirane osobe da podnesu svoje primjedbe – Pravo korisnika potpore da u prikladnoj mjeri sudjeluje u postupku – Povreda – Odluka kojom se potpora proglašava nespojivom s unutarnjim tržištem i nalaže njezin povrat – Uvjet – Mogućnost da upravni postupak dovede do drukčijeg rezultata u slučaju nepostojanja navedene povrede – Nepostojanje (čl. 108. st. 2. i čl. 263. UFEU-a) (t. 90.)

8. Potpore koje dodjeljuju države – Pojam – Ocjena prema kriteriju privatnog ulagača – Složena gospodarska ocjena – Komisijina diskrecijska ovlast – Sudski nadzor – Granice (čl. 107. st. 1. UFEU-a) (t. 93., 94., 100.)

9. Potpore koje dodjeljuju države – Pojam – Ocjena prema kriteriju privatnog ulagača – Ocjena u pogledu svih relevantnih elemenata sporne transakcije i njezina konteksta – Obveza države članice da pruži objektivne i provjerljive elemente na temelju kojih je razvidan gospodarski karakter njezine djelatnosti – Teret dokazivanja koji snosi Komisija – Doseg (čl. 107. st. 1. UFEU-a) (t. 101.-107.)

10. Potpore koje dodjeljuju države – Pojam – Ocjena prema kriteriju privatnog ulagača – Ocjena u pogledu svih relevantnih elemenata sporne transakcije i njezina konteksta – Uzimanje u obzir dostupnih elemenata i predvidljivih promjena u vrijeme donošenje odluke o predmetnoj mjeri – Uzimanje u obzir elemenata koji su nastali nakon donošenja predmetne mjere – Isključenost (čl. 107. st. 1. UFEU-a) (t. 120.-123.)

11. Potpore koje dodjeljuju države – Pojam – Ocjena prema kriteriju privatnog ulagača – Ocjena u pogledu svih relevantnih elemenata sporne transakcije i njezina konteksta – Uzimanje u obzir prednosti i obveza povezanih sa položajem države članice u svojstvu privatnog subjekta, osim onih povezanih s njezinim svojstvom javne vlasti (čl. 107. st. 1. UFEU-a) (t. 126.-128.)

12. Potpore koje dodjeljuju države – Komisijina odluka kojom je utvrđena nespojivost potpore s unutarnjim tržištem – Obveza obrazlaganja – Doseg – Obilježja ugrožavanja tržišnog natjecanja i utjecaja na trgovinu među državama članicama (čl. 107. st. 1. i čl. 296. UFEU-a) (t. 154., 173.)

13. Potpore koje dodjeljuju države – Utjecaj na trgovinu među državama članicama – Narušavanje tržišnog natjecanja – Kriteriji za ocjenu (čl. 107. st. 1. UFEU-a) (t. 174.-176.)

14. Potpore koje dodjeljuju države – Zabrana – Odstupanja – Potpore koje se mogu smatrati spojivima s unutarnjim tržištem – Komisijina diskrecijska ovlast – Složena gospodarska ocjena – Sudski nadzor – Granice (čl. 107. st. 3. UFEU-a) (t. 206.-210.)

15. Potpore koje dodjeljuju države – Zabrana – Odstupanja – Potpore koje se mogu smatrati spojivima s unutarnjim tržištem – Ocjena s obzirom na članak 107. stavak 3. točku (c) UFEU-a – Uzimanje u obzir ranije prakse – Isključenost – Povreda načela jednakog postupanja – Nepostojanje (čl. 107. st. 3. t. (c) UFEU-a) (t. 237., 238.)

16. Pravo Europske unije – Načela – Zaštita legitimnih očekivanja – Granice – Primjena novog propisa na buduće učinke situacija nastalih primjenom prijašnjeg propisa (t. 253.)

17. Akti institucija – Vremenska primjena – Retroaktivnost materijalnopravnog pravila – Pretpostavke (t. 254.)

18. Potpore koje dodjeljuju države – Komisijino ispitivanje – Odluka o pokretanju službenog istražnog postupka predviđenog u članku 108. stavku 2. UFEU-a – Komisijino preispitivanje ekonomskih ocjena nacionalnih ili lokalnih tijela – Povreda načela proporcionalnosti – Nepostojanje (čl. 5. st. 4. UEU-a; čl. 108. st. 3. UFEU-a; Protokol br. 2. priložen UEU-u i UFEU-u, čl. 1.) (t. 262.-265.)

19. Potpore koje dodjeljuju države – Povrat nezakonite potpore – Povrat u prijašnje stanje – Poteškoće u izvršenju – Opravdanje koje se temelji na unutarnjim poteškoćama – Nedopuštenost – Povreda načela proporcionalnosti – Nepostojanje (čl. 108. st. 2. UFEU-a) (t. 270.-275., 278.)

20. Potpore koje dodjeljuju države – Komisijina odluka kojom se utvrđuje nespojivost potpore s unutarnjim tržištem i nalaže njezin povrat – Mogućnost da Komisija nacionalnim tijelima prepusti zadatak izračuna točnog iznosa za povrat (čl. 108. UFEU-a; Uredba Vijeća br. 659/1999, čl. 14.) (t. 277.)

Predmet

Zahtjev na temelju članka 263. UFEU-a za poništenje članaka 2. do 5. Odluke Komisije (EU) 2015/1586 od 26. veljače 2015. o mjeri SA.35388 (13/C) (ex 13/NN i ex 12/N) – Poljska – Osnivanje trgovačkog društva Gdynia-Kosakowo Airport (SL 2015., L 250, str. 165.).

Izreka

1. Tužba se odbija.

2. Gmina Miasto Gdynia i društvo Port Lotniczy Gdynia-Kosakowo sp. z o.o. snosit će vlastite troškove kao i troškove Europske komisije nastale pred Sudom u predmetu C 56/18 P i pred Općim sudom u predmetima T 263/15 i T 263/15 RENV.